Olles Symbianilt üle läinud, tundub Android tõelise meisterklassina. Ei mingit vihjetki hangumisele või "pidurdamisele". Kogu menüüdes ja rakenduste vahel navigeerimine käib ilma tõrgeteta, telefoni sihilikult käskude või aplikatsioonidega koormamata on selle kokkujooksutamine peaaegu võimatu. Viis koduekraani annavad ruumi suurele hulgale vidinatele ja rakendustele. Kõige aeganõudvamaks operatsiooniks osutus  sisselülitamine, mis kestis jalustrabavad 1:45 minutit. Mitte, et see oleks mingiks takistuseks tavakasutajale. Ma ei ole ammu kohanud inimest, kes oma telefoni regulaarselt (näiteks ööseks) välja lülitab. Väikeseks pettumuseks on ka rakenduste sulgemine ebainimlikul moel. Selleks, et mõni ressursinõudlik programm ei jääks taustal tiksuma, peab navigeerima läbi menüü rakenduste seadetesse, kus saab parasjagu jooksvad abimehed RAM mälust lahkuma sundida. Ei ole just kõige elegantsem viis aku säästmiseks.